感谢大家的厚爱,算是借了苏轼的光,有人觉得不够鲜为人知,好的诗词当然知道的人也会多,一首绝妙的诗词历经几百年却依旧石沉大海,虽说也不是不可能,但毕竟不会太多,何况苏轼名气如此,而且是否少见我也无从定义,只是觉得名气不那么大的,便写下来。增加三十个,末尾对于文字选择有个说明。篇名就不添了,有兴趣的搜句子便好,应该蛮好找的。
以下内容,有的写全篇,有的写单句,全凭个人喜好。
1、回首送春拼一醉,东风吹破千行泪。
2、去年相送,余杭门外,飞雪似杨花。今年春尽,杨花似雪,犹不见还家。
3、陌上花开春尽也,闻旧曲,破朱颜。
4、漫道帝城天样远,天易见,见君难。
5、苒苒中秋过,萧萧两鬓华。寓身化世一尘沙,笑看潮来潮去了生涯。
方士三山路,渔人一叶家。早知身世两聱牙,好伴骑鲸公子赋雄夸。
6、东武望馀杭。云海天涯两杳茫。何日功成名遂了,还乡。醉笑陪公三万场。
不用诉离觞。痛饮从来别有肠。今夜送归灯火冷,河塘。堕泪羊公却姓杨。
7、火冷灯稀霜露下,昏昏雪意云垂野。
8、今夜何人吟古怨,清诗未了冰生砚。
9、春未老,风细柳斜斜。试上超然台上看,半壕春水一城花,烟雨暗千家。
寒食后,酒醒却咨嗟。休对故人思故国,且将新火试新茶,诗酒趁年华。
10、落日有情还照坐,山青一点横云破。
11、明月多情来照户,但揽取,清光长送人归去。
12、世事一场大梦,人生几度新凉。夜来风叶已鸣廊,看取眉头鬓上。
酒贱常愁客少,月明多被云妨。中秋谁与共孤光,把琖凄然北望。
13、解鞍敧枕绿杨桥,杜宇一声春晓。
14、但屈指西风几时来,又不道流年,暗中偷换。
15、一点浩然气,千里快哉风。
16、试问岭南应不好,却道,此心安处是吾乡。
17、何人无事,宴坐空山,望长桥上,灯火乱,使君还。
18、人间有味是清欢。
19、昵昵儿女语,灯火夜微明。恩怨尔汝来去,弹指泪和声。忽变轩昂勇士,一鼓填然作气,千里不留行。回首暮云远,飞絮搅青冥。
众禽里,真彩凤,独不鸣。跻攀寸步千险,一落百寻轻。烦子指间风雨,置我肠中冰炭,起坐不能平。推手从归去,无泪与君倾。
20、筝声远,鬓云撩乱,愁入参差雁。
21、一别都门三改火,天涯踏尽红尘。依然一笑作春温。无波真古井,有节是秋筠。
惆怅孤帆连夜发,送行淡月微云。尊前不用翠眉颦。人生如逆旅,我亦是行人。
22、万里云外,斜行横阵,才疏又缀。仙掌月明,石头城下,影摇寒水。念征衣未捣,佳人拂杵,有盈盈泪。
23、蜗角虚名,蝇头微利,算来著甚干忙。事皆前定,谁弱又谁强。且趁闲身未老,尽放我、些子疏狂。百年里,浑教是醉,三万六千场。
思量。能几许,忧愁风雨,一半相妨,又何须,抵死说短论长。幸对清风皓月,苔茵展、云幕高张。江南好,千钟美酒,一曲满庭芳。
24、功成名遂早还乡,回车来过我,乔木拥千章。
25、长爱月华清,此时憎月明。
26、舞罢鱼龙云海晚,千古恨,入江声。
27、清夜无尘。月色如银。酒斟时、须满十分。浮名浮利,虚苦劳神。叹隙中驹,石中火,梦中身。
虽抱文章,开口谁亲。且陶陶、乐尽天真。几时归去,作个闲人。对一张琴,一壶酒,一溪云。
28、楼上不宜秋,秋宜不上楼。
29、有笔头千字,胸中万卷,致君尧舜,此事何难。用舍由时,行藏在我,袖手何妨闲处看。
30、加个彩蛋,多谢无功,此事如何著得侬。
31、谁家水调唱歌头,声绕碧山飞去晚云留。
32、一叶舟轻。双桨鸿惊。水天清、影湛波平。鱼翻藻鉴,鹭点烟汀。过沙溪急,霜溪冷,月溪明。重重似画,曲曲如屏。算当年、虚老严陵。君臣一梦,今古虚名。但远山长,云山乱,晓山青。
33、我梦扁舟浮震泽,雪浪摇空千顷白。
34、此生飘荡何时歇,家在西南,常作东南别。
35、凤凰山下雨初晴,水风清,晚霞明。一朵芙蕖,开过尚盈盈。何处飞来双白鹭,如有意,慕娉婷。
忽闻江上弄哀筝,苦含情,遣谁听。烟敛云收,依约是湘灵。欲待曲终寻问取,人不见,数峰青。
36、夜阑风静欲归时,惟有一江明月碧琉璃。
37、记取明年花絮乱,看泛,西湖总是断肠声。
38、莫唱短因缘,长安远似天。
39、归去来兮,清溪无底,上有千仞嵯峨。画楼东畔,天远夕阳多。老去君恩未报,空回首、弹铗悲歌。船头转,长风万里,归马驻平坡。
无何。何处有,银潢尽处,天女停梭。问何事人间,久戏风波。顾谓同来稚子,应烂汝、腰下长柯。青衫破,群仙笑我,千缕挂烟蓑。
40、此生此夜不长好,明月明年何处看?
41、古今如梦,何曾梦觉,但有旧欢新怨。异时对,黄楼夜景,为余浩叹。
42、天涯流落思无穷,既相逢,却匆匆。携手佳人,和泪折残红。为问东风余几许?春纵在,与谁同。
隋堤三月水溶溶。背归鸿,去吴中。回首彭城,清泗与淮通。欲寄相思千点泪,流不到,楚江东。
43、休言万事转头空,未转头时皆梦。
44、尽日行桑野,无人与目成。且将新句琢琼英,我是世间闲客此闲行。
45、雪似故人人似雪,虽可爱,有人嫌。
46、梦中了了醉中醒。只渊明,是前生。走遍人间,依旧却躬耕。昨夜东坡春雨足,乌鹊喜,报新晴。
雪堂西畔暗泉鸣。北山倾,小溪横。南望亭丘,孤秀耸曾城。都是斜川当日景,吾老矣,寄余龄。
47、万事到头都是梦,休休,明日黄花蝶也愁。
48、夜半潮来,月下孤舟起。倾盖相逢拼一醉。双凫飞去人千里。
49、宾主谈锋谁得似,看取,曹刘今对两苏张。
50、为向东坡传语。人在玉堂深处。别后有谁来,雪压小桥无路。归去。归去。江上一犁春雨。
51、三年枕上吴中路。遣黄耳、随君去。若到松江呼小渡。莫惊鸥鹭,四桥尽是,老子经行处。
辋川图上看春暮。常记高人右丞句。作个归期天已许。春衫犹是,小蛮针线,曾湿西湖雨。
52、渔父醒,春江午,梦断落花飞絮。酒醒还醉醉还醒,一笑人间今古。
53、高情已逐晓云空。不与梨花同梦。
54、此身如传舍,何处是吾乡?
55、远汉碧云轻漠漠,今宵人在鹊桥头。一声敲彻绛河秋。
56、咫尺江山分楚越。目断魂销,应是音尘绝。梦破五更心欲折。角声吹落梅花月。
57、妙思如泉,一洗闲愁十五年。
58、闲倚胡床,庾公楼外峰千朵。与谁同坐,明月清风我。 别乘一来,有唱应须和。还知么,自从添个,风月平分破。
59、停杯且听琵琶语,细捻轻拢。醉脸春融。斜照江天一抹红。
60、依旧是彩蛋~
水垢何曾相受,细看两俱无有,寄语擦背人,尽日劳君挥肘。轻手,轻手,居士本来无垢。
自净方能净彼,我自汗流呀气。寄语澡浴人,且共肉身游戏。但洗,但洗,俯为人间一切。
用字说明:
1、“人生几度新凉”,傅本元本作新,毛本作秋。这里取新。